News Update: โจ ไบเดน ออกคำสั่งประธานาธิบดี คุมการควบรวมบริษัทเทคโนโลยี ป้องกันผูกขาด - FINNOMENA
News Update: โจ ไบเดน ออกคำสั่งประธานาธิบดี คุมการควบรวมบริษัทเทคโนโลยี ป้องกันผูกขาด
9 ส.ค. 2564

ประธานาธิบดีโจ ไบเดน เซ็นคำสั่งประธานาธิบดี (executive order) เพิ่มมาตรการส่งเสริมการแข่งขันทางธุรกิจของบริษัทอเมริกัน ลดปัญหาการผูกขาดจากการควบรวมธุรกิจที่เพิ่มขึ้นสูงในช่วงหลัง
ปธน.ไบเดน บอกกับผู้สื่อข่าวก่อนจะลงนามคำสั่งดังกล่าวที่ทำเนียบขาวในวันศุกร์ว่า มาตรการล่าสุดนี้ “เป็นสิ่งยืนยันว่ารัฐบาลกลางจะทำงานเชิงรุกอย่างสุดความสามารถในการดำเนินตามกฎหมายต่อต้านการผูกขาด”
คำสั่งประธานาธิบดีฉบับนี้ ประกอบด้วยมาตรการจำนวน 72 ข้อจากหน่วยงานรัฐบาลต่างๆ และครอบคลุมอุตสาหกรรมที่หลากหลาย ตั้งแต่เกษตร การบิน สุขภาพ ขนส่ง ฯลฯ ส่วนที่เกี่ยวกับอุตสาหกรรมเทคโนโลยีมี 3 ประเด็นคือ
การซื้อกิจการคู่แข่งเพื่อตัดโอกาสในอนาคต (killer acquisition) – ประกาศนโยบายของรัฐบาล ควบคุมการควบรวมให้เข้มงวดมากขึ้น
การเก็บข้อมูลส่วนบุคคลมากจนเกินควร – ให้ FTC ออกกฎเรื่องการเก็บข้อมูลผู้ใช้งาน
บริษัทไอทียักษ์ใหญ่ แข่งขันกับรายเล็กอย่างไม่เป็นธรรม – ให้ FTC ออกกฎที่ระบุว่าวิธีใดบ้างไม่เป็นธรรม
เอกสารจากทำเนียบขาวเกี่ยวกับนโยบายนี้ ชี้ว่า คำสั่งฝ่ายบริหารล่าสุดนี้ “จะช่วยลดภาระด้านราคาสินค้าสำหรับครอบครัวในสหรัฐฯ เพิ่มค่าจ้างสำหรับคนงาน และส่งเสริมนวัตกรรม รวมทั้งการขยายตัวทางเศรษฐกิจให้เดินหน้ารวดเร็วขึ้น” พร้อมกับการชดเชยช่วงเวลาทศวรรษที่ผ่านมา ซึ่งบรรดาบริษัทหลายแห่งเร่งควบรวมกิจการกันอย่างมากมาย
ที่มา: blognone, VOA Thai
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Executive Order
Joe Biden
News Update
Technology
White House
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA